Mletački dukat - Wikipedia, slobodna enciklopedija

# Mletački dukat

### Sa Wikipedije, slobodne enciklopedije

Mletački dukat je bio novac Mletačke republike u Srednjem vijeku i predstavljao je preovladavajuću valutu u državama jugoistočne Evrope. Prema Mletačkom dukatu se ravnao skoro sav ostali novac tog dijela svijeta. Tada nije postojao jedinstven monetarni sistem poput današnjih globalnih mjerila. Ipak zbog njegove unutrašnje vrijednosti (bio je kovan od zlata) te političke stabilnosti tadašnje Venecije, prema njemu se ravnao ostali novac, posebno srebro na istočnoj jadranskoj obali i u Srednjovjekovnoj Bosni. 36 srebrnih novčića je vrijedilo koliko jedan Mletački dukat. Osim mletačkog dukata, u Bosni je u opticaju bio također i dubrovački srebrni dinar - groš. Dinar-groš imao je težinu oko 1 gram. Obzirom da je omjer dukata i groša zadavao veće računske probleme pri preračunavanju, uvedena je perpera, oznaka za fiktivni, obračunski novac, kojom se preračunavanje olakšavalo skraćivanjem računa. Tako su 36 dubrovačkih groša predstavljani kao 3 perpere, odnosno 1 dukat. Ili obrnutim redom: 12 dubrovačkih dinara označavano je kao 1 perpera.

Preuzeto sa: "http://bs.wikipedia.org../../../m/l/e/Mleta%C4%8Dki_dukat.html"

Kategorije: Valute | Ekonomija srednjovjekovne Bosne

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga